Uutisissa: Jännitteet kiristyvät Itä-Euroopassa.
Yhdysvallat varoittaa, että Venäjä on valmis hyökkäämään Ukrainaan.
Jotkut pakenevat maasta, mutta tämä lähetti heittäytyy Jumalan käsiin.
Ja: Hupeneminen ja radikalismin nousu.
Kristinusko on katoamassa Lähi-idästä, sanoo tämä kirjailija.
Lisäksi: USA:n pääkaupunkia jakaa syvempi poliittinen juopa kuin ikinä.
Yksi järjestö laittaa politiikan syrjään -
ja pyrkii tuomaan toivoa kongressin päättäjille.
KRISTILLISEN MAAILMAN UUTISET
Hei ja tervetuloa uutisten pariin!
Ukrainan ja Venäjän konflikti kiehuu edelleen.
USA lähettää aseita Ukrainaan -
ja hävittäjiä Nato-joukkojen vahvistukseksi.
Eräs amerikkalaisdiplomaatti ounastelee Venäjän hyökkäävän -
kuun puoleen väliin mennessä.
Pelottavaa. Ukrainassa asuvat amerikkalaiset -
seuraavat tapahtumien etenemistä.
USA on kehottanut kansalaisiaan lähtemään maasta.
Osa onkin lähtenyt, mutta osa on päättänyt jäädä toistaiseksi.
Ukrainan ja Venäjän jännitteet ovat kireät.
Valkoinen talo kehottaa Ukrainassa asuvia amerikkalaisia -
lähtemään, kun vielä voi. Osa maassa pitkään asuneista -
odottaa vielä ennen lopullista päätöstä.
Hei! - Hammasta särkee.
Mitä hammasta? Ai, tuota.
Heistä yksi on Jane Hyatt.
Olen asunut täällä 26 vuotta. En toistaiseksi aio lähteä.
Seuraan tilannetta, luotan Jumalaan ja katson sitten, miten pitää toimia.
Hyatt johtaa kristillistä Father’s Care- lasten kuntoutuskeskusta Kiovassa.
Keskuksessamme on yli 20 lasta. Minulla on täällä velvollisuuksia.
Koen, että minun pitää hoitaa niistä niin monta kuin suinkin.
Kuusi tuntia Kiovasta itään Harkovan alueella -
Anton Tišenkon seurakunta rukoilee ja paastoaa 21 päivää.
Kokoonnumme aamuseitsemältä rukoilemaan rauhaa Ukrainalle.
Rukoilemme herätystä. Rukoilemme ja paastoamme.
Uskomme, että Jumala varjelee. Hän on uskollinen.
Tišenko on Harkovan suurimman evankelikaaliseurakunnan pastori.
Venäjän rajalle on 40 kilometriä.
Vieressä ovat Donetskin ja Luhanskin provinssit, -
jotka Venäjä valloitti vuonna 2014.
Harkova voi olla Venäjän seuraava kohde, varoittaa Ukrainan presidentti.
Tišenkon mukaan Jumalan voima toimii kautta koko alueen.
Viime vuonna Harkovan stadionille ahtautui 27 000 ihmistä -
seurakunnan järjestämään evankeliointitapahtumaan.
Ihmiset olivat avoimia Kristukselle.
Tišenko sanoo, että yli 10 000 ihmistä otti vastaan Kristuksen.
Hän aikoo julistaa toivon sanomaa yhä, -
vaikka Venäjän uhka häilyy rajalla.
Meille avautuu suuria tilaisuuksia saarnata ja rukoilla entistä enemmän.
Saa nähdä, kuinka paljon ihmisiä tulee Herran luo.
CBN:n Orvon lupauksella on Itä-Ukrainassa 32 avustuskohdetta.
Järjestö aikoo evakuoida kaikki, -
jos tilanne yltyy rajusti.
Olemme valmiit auttamaan pakolaisia Länsi-Ukrainassa.
Seurakunnillamme, hankkeillamme ja vapaaehtoisillamme -
on riittävästi ruokaa ja suojaa.
Meillä on kaikkea voidaksemme tarjota turvaa muille.
Kiovassa Jane Hyatt seuraa tilannetta tunti tunnilta ja rukoilee.
Heräsin aamulla. Rukoilin rauhan ja jonkinlaisen ratkaisun puolesta.
Rukoilin Putinin puolesta.
Rukoilin Sananl. 21:1:n mukaan: -
"Kuninkaan sydän on Herran kädessä kuin vesiojat: -
hän taivuttaa sen, kunne tahtoo."
Olet käynyt Ukrainassa monesti juttumatkalla.
Jututit juuri yhtä USA:ssa vierailevaa pastoria. - Totta.
Gennadi Mokhnenkoa Donetskin alueelta Itä-Ukrainasta.
Hän johtaa yhtä maan suurimmista lasten kuntoutuskeskuksista.
Lisäksi hän toimii johtavana pastorina Mariupolissa seurakunnassa, -
jonka hän perusti vuonna 1992. Katsotaan haastattelu.
Asut aivan etulinjoilla Itä-Ukrainassa, -
jonne venäläiset hyökkäsivät vuonna 2014.
Millaista elämä on ollut siellä asuville nämä kahdeksan vuotta?
Minulla on kolme biologista lasta ja 35 adoptiolasta.
Lapseni heräävät aamulla.
He näkevät ikkunasta etulinjat.
15 kilometrin päässä heidän makuuhuoneestaan on sota.
Sinne kylään, jonka nimi on Shyrokyne, -
osui kenties 2 miljoonaa venäläisten kranaattia.
Kylä tuhoutui täysin.
Sota on kestänyt koko heidän lapsuutensa.
Me palvelemme ihmisiä, jotka asuvat aivan etulinjoilla.
Rakennamme seurakuntaa. Julistamme evankeliumia.
Autamme ihmisiä.
Seurakunta sodan keskellä tekee sen, mitä seurakunnan täytyy tehdä.
Olette nyt kahdeksan vuoden ajan kaivaneet juoksuhautoja -
kaupunkinne ympärille siltä varalta, että Venäjä hyökkää.
Luuletko, että venäläiset hyökkäävät?
Ja jos he hyökkäävät, mitä siitä seuraa?
Venäjä haluaa hyökätä ja ottaa maani itselleen.
Se haluaa luoda uusiksi Neuvostoliiton alueen -
ja tukahduttaa vapauden maassani.
Meillä on nyt todellinen vapaus.
Maallani on tuhatvuotinen historia.
Koskaan historiassa meillä ei ole ollut tällaista vapautta.
Täysi uskonnonvapaus, poliittinen vapaus, taloudellinen vapaus.
Venäjä haluaa pysäyttää meidät. He unelmoivat siitä.
Mutta me rukoilemme. Me panemme kampoihin.
Meillä on mahtavat sotilaat, -
jotka pysyvät turvanamme ja pysäyttävät heidät.
Toivon, että se pysäyttää -
venäläisten ajatuksen maamme miehittämisestä.
Miten voimme rukoilla maanne puolesta?
Jouluyönä enkeli tuli ja sanoi: -
"Älkää peljätkö."
Mukana oli suuri joukko enkeleitä. He olivat sotaenkeleitä.
Kun lukee Raamattua, -
siellä puhutaan enkeleistä, jotka ovat valmiit taisteluun.
Me tarvitsemme enkeleitä taivaasta, jotka pysyvät rinnallamme -
ja auttavat meitä säilyttämään vapautemme.
Vartuin Neuvostoliitossa.
Olen aina vihannut kommunismia.
Minua inhotti kaikki se imperialistinen henki, -
johon meitä yllytettiin.
Rakastan ihmisiä. Rakastan Venäjää.
Ei uskoisi, mutta rakastan Venäjää.
Mutta minä vihaan kommunismin henkeä.
Rukoilkaa ihmettä Ukrainalle.
Voisitko lyhyesti rukoilla nyt Ukrainan puolesta?
Voin. Pyydän anteeksi huonoa englantiani. - Hyvin se menee.
Jeesus, kiitos vapaudesta maassani.
Monien sukupolvien ajan kristittyjä pidätettiin ja heitettiin vankilaan.
Neuvostojärjestelmä tappoi miljoonia kristittyjä.
Mutta nyt evankeliumilla ja seurakunnalla on täysi vapaus.
Lähetä enkelisi suojaksemme.
Auta minua ja ystäviäni, sotilaita.
Auta seurakuntaa maassani.
Varjele tätä vapautta. Jeesus, me tarvitsemme ihmettä.
Siunaa kaikkia maita, jotka auttavat meitä näinä hulluina vuosina.
Jeesuksen nimessä, aamen.
Kiitos, että tulit mukaan lähetykseen.
Tulossa: Onko kristinusko häviämässä Lähi-idästä?
Tätä kirjaa kirjoittaessani koin olevani niin ihmeellisen asian äärellä, -
että se täytyy saattaa kaikkien ulottuville, -
jotka on täytetty elävän Jumalan Hengellä.
Pat Robertsonin uutuuskirja "The Power of the Holy Spirit in You".
Mikään ei ole meille mahdotonta Pyhän Hengen voimassa.
Kirjassa Pat selittää Pyhän Hengen työtä Raamatussa -
ja kertoo, miten Henki toimii uskovissa tänään.
Ihailen voimaa. jonka Jumala omilleen antaa, -
kun tajuamme, että Jumalan Henki kulkee edellämme kuin väkevä soturi -
ja ettei yksikään vihollinen kestä edessämme.
Hanki kirja ja opi, miten voit saada Pyhän Hengen voiman elämääsi.
Soita heti tai käy osoitteessa cbn.com.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas. Kristittyjen vainoja luotaava raportti kertoo isosta muutoksesta.
Open Doors julkaisee vuosittain listan 50 maasta, joissa vainoja on eniten.
Ykkösenä on 20 vuoden ajan ollut Pohjois-Korea.
Tänä vuonna ykkössijalle nousi Afganistan.
Open Doors USA:n johtaja David Curry selvitti syitä -
CBN:n Global Lane -ohjelmassa.
Siellä väkivalta, painostus ja syrjintä kristittyjä kohtaan on ankarinta.
Pohjois-Korea ei parantunut Afganistan on pahentunut.
Väkivalta, kristittyjen jahtaaminen ja tappaminen.
Sitä valitettavasti on odotettavissa Afganistanissa tulevaisuudessa.
Joka seitsemäs kristitty maailmassa kohtaa vainoa uskonsa vuoksi.
Se tekee yhteensä noin 360 miljoonaa ihmistä.
Listan kärkikymmeniköstä seitsemässä vainojen taustalla -
on tavalla tai toisella islam.
Kristinusko voi hävitä Lähi-idästä kokonaan, sanoo eräs kirjailija.
Janine Di Giovanni kirjoittaa siitä kirjassaan "The Vanishing" -
ja kertoo, mitä se merkitsisi Lähi-idälle.
Kysyin häneltä asiasta hiljattain.
Hän kertoi, että Irakissa oli 1,5 miljoonaa kristittyä -
vielä Saddam Husseinin aikaan mutta ei enää.
Irakissa oli väestönlaskenta viimeksi 40 vuotta sitten -
Saddam Husseinin aikaan. Silloin kristittyjä oli noin 1,5 miljoonaa.
Kristityt ovat valtavan tärkeä osa -
Irakin yhteiskuntaa ja mosaiikkia.
Mutta sitten Isis vyöryi yli Irakin vuonna 2014.
Lisänä tulevat kurja taloustilanne -
sekä huonot kouluttautumis- ja yritysmahdollisuudet.
Niinpä ihmiset muuttavat pois. Monet tietysti tapettiin Isis-vuosina.
Meillä ei ole tarkkoja lukuja, ja arvioita on aina vaikea tehdä, -
mutta nyt kristittyjä on noin 150 000―200 000.
Pudotus on ollut raju.
Sanot, että kristittyjä on jo lähtenyt mailta, -
jossa profeetat vaelsivat ja Jeesus itse julisti.
Miksi uskovat ovat menettämässä elävän yhteyden alueisiin, -
jotka olivat tärkeä osa sosiaalista, kulttuurista ja hengellistä elämää?
He eivät ole menettäneet uskoaan, ja minusta se on merkittävintä.
Lähi-idän kristityt ovat 2 000 vuoden ajan kokeneet vainoja, -
vitsauksia ja puhdistuksia.
Siitä huolimatta osa pitää itsepäisesti kiinni maastaan ja uskostaan.
Olin siellä Isisin nousun aikoihin mutta myös jälkikäteen.
Nämä uskomattoman rohkeat ihmiset palasivat kyliinsä.
Kirkot oli poltettu, krusifiksit poljettu maahan -
ja pyhäinkuvat revitty ja tärvelty.
Osa naisista oli viety Raqqaan.
Osa heistä oli tapettu. Maatilat poltettu.
Mutta he menivät takaisin ja yrittävät nyt jälleenrakentaa.
Toisille tilanne on liian epätoivoinen. On pakko lähteä. Mutta minne?
USA:han, Kanadaan ja maihin, jonne he vain pääsevät.
Näin he voivat aloittaa alusta, -
mutta toisaalta se tarkoittaa, että he jättävät profeettojen maan, -
jossa he ovat asuneet 2 000 vuotta.
Paavi Franciscus vieraili Irakissa vuonna 2021.
Se oli aivan huikea hetki.
Paavin terveydentila oli heikko. Pandemia jylläsi.
Silti hän meni tapaamaan Irakin kristittyjä sanoakseen heille: -
"Ette ole yksin. Olemme kanssanne. Tarvitsemme teitä täällä."
Jos he lähtevät, Lähi-idästä tulee homogeeninen -
eikä se enää ole se monimuotoinen paikka, joka se oli -
vähemmistöineen ja uskontoineen.
Kristinusko on vaikeuksissa kautta Lähi-idän.
Maat, joihin päätin keskittyä, ovat kaikkein haavoittuvimmat.
Kiintoisaa on, että Amerikassa valtaosa ei tiedä tästä.
Monissa seurakunnissa ei ole aavistustakaan, -
että heillä on veljiä ja sisaria Irakissa, Lähi-idässä, -
Palestiinassa, maassa, jossa Jeesus kulki.
Egyptissä, Syyriassa.
Profeettojen maita, ikivanhoja paikkoja.
Kun menee Irakissa kaldealaisen tai assyrialaisen kirkon messuun, -
rukoukset ovat arameaksi, Jeesuksen kielellä.
Minusta roomalais-katolisena ei ole mitään niin liikuttavaa kuin se, -
että näkee, kuinka kovasti -
nämä ikivanhat kansat haluavat pysyä maillaan.
Ihmisille pitää kertoa tästä.
Minusta parasta, mitä voimme tehdä, -
on tajuta heidän olemassaolonsa ja osoittaa, etteivät he ole yksin, -
vaan että me tuemme heitä.
Janine Di Giovanni, "The Vanishing" -kirjan kirjoittaja.
Kiitos, että tulit ohjelmaan. - Kiitos.
Di Giovanni kertoo kristittyjen ahdingosta -
myös muualla Lähi-idässä ja maista, joissa he kukoistavat.
Kirjaa "The Vanishing" voi ostaa kirjakaupoista.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Pyhä Henki on Pyhän Kolminaisuuden mystinen kolmas persoona, -
Jumalan voima Raamatussa ja Jumalan lupaus sinulle tänään.
Pat Robertson selittää uutuuskirjassa Pyhän Hengen ratkaisevaa roolia, -
kertoo voimallisia todistuksia ja vastaa syvimpiin kysymyksiin.
Hanki kirja ja opi, miten voit saada Pyhän Hengen voiman.
Soita ruudun numeroon tai käy osoitteessa cbn.com.
Hei taas. Yhdysvaltojen pääkaupunki Washington jos mikä -
tarvitsee tänä päivänä toivoa.
Yksi järjestö pyrkii kuromaan umpeen kahtiajakoa.
Keinoina heillä on rukous ja sielunhoito, -
jota he tarjoavat kaikille viran- haltijoille. Abigail Robertson jatkaa.
Washingtoniin tullaan usein pyytämään päättäjiltä jotain -
tai arvostelemaan heitä, mutta Hope to the Hill -järjestö haluaa -
rohkaista, tukea ja palvella päättäjiä paineen alla.
Ajatuksena on keskittyä heidän uskoonsa ja uskonvaellukseensa -
ja siihen, mitä heille kuuluu.
He huomaavat, ettemme kysele, mitä mieltä he ovat mistäkin asiasta.
Nathan Kistler ja George Roller haluavat tutustua edustajiin -
ja rukoilla heidän kanssaan.
Kun astumme edustajien huoneeseen, moni kysyy: "Miten voin auttaa?"
Sanomme: "Emme pyydä mitään. Miten voimme rukoilla puolestasi?"
Joku on vain kohauttanut olkapäitään.
Toiset ovat alkaneet itkeä, koska kukaan ei ole kysynyt sitä.
Sitoutumattomana Hope to the Hill välttää politiikasta puhumista.
Amerikka on hyvin jakautunut.
Puoluerajat ja politiikan ylittäviä aiheita on muutama.
Niistä tärkeimpiä on rukous.
Järjestö on yhyttänyt rukouskumppaneita yli puoluerajojen.
Voimme ympäröidä istuntosalin yhdessä, republikaanit ja demokraatit,
ja etsiä Jumalan kasvoja kaikissa tilanteissa.
Edustaja Cathy McMorris Rodgers kertoo arvostavansa -
rukoustyötä nyt enemmän kuin koskaan.
Se muistuttaa hengellisestä taistelusta, -
rukouksen ja Raamatun lukemisen merkityksestä, -
Jumalan sota-asun pukemisesta ja siitä, mitä Jumala saattaa tehdä -
päivän mittaan ja keskusteluissa.
Olemme Hänen puolustajinaan ja lähettiläinään -
täällä Capitol-kukkulalla päivittäin.
Barry Loudermilk myötäilee.
Se voi olla pienikin rukoushetki, -
jossa joku rukoilee meidän ja kohtaamiemme asioiden puolesta.
Monille täällä vaikeimpia eivät ole maan asiat, -
vaikka nekin ovat stressaavia.
Vaikeimmat asiat liittyvät perheeseen ja erossa olemiseen.
Loudermilk on selvinnyt ampumisesta kongressin baseballkentällä -
salamurhayrityksestä ja pahasta kolarista.
Jumala on opettanut tämän kaiken kautta muun muassa, -
että tällaisen läpikäyminen tekee meistä vahvempia Kristuksen sotilaita.
Loudermilk uskoo, että Jumala auttaa syvän poliittisen kahtiajaon yli.
Jumala ei ole hylännyt Amerikkaa. Hänen pitää viedä meidät reunalle, -
jotta näemme, mitä tapahtuu, ellemme käänny takaisin Hänen puoleensa.
Järjestö kouluttaa lainsäätäjiä kertomaan uskosta muille.
Eräs ryhmästämme kertoi laittaneensa opit käytäntöön.
Hän kertoi uskosta toiselle edustajalle, joka pyysi Kristusta elämäänsä.
George kertoo antaneensa kerran ei-uskovalle Raamatun.
Se keräsi pölyä yli vuoden.
Yhtenä päivänä hänellä oli hetki aikaa, mikä on täällä tosi harvinaista.
Hän avasi sen ja kiinnostui.
Hän ei ollut ikinä lukenut Raamattua. Hän luki lukemistaan.
Sen myötä hän tuli uskoon.
Hän kävi raamattukoulun kotikaupungissaan.
Nyt hän saarnaa sunnuntaisin kotikonnuilla ollessaan.
Hän on edelleen rakastettu edustaja täällä kongressissa, -
ja hän rakastaa Jeesusta.
Miehet kannustavat soittamaan edustajille rohkaisupuheluja.
Sano: "Rukoilen puolestasi. Jumala rakastaa sinua."
"Arvostamme sitä, mitä teet." Luo suhde.
Se varmasti piristää, sillä soittajat on usein vihaisia.
Soittamalla voi rohkaista ja rakentaa suhdetta.
Jos joskus sitten tulee tarve vakavalle keskustelulle, -
edustaja kuuntelee sinua, koska olet aiemmin osoittanut välittäväsi.
Kaksikolle Washington on planeetan hedelmällisimpiä lähetyskenttiä.
He haluavat jakaa toivoa siitä, että vaikka jakolinjat näyttävät syviltä, -
Jumala kokoaa täällä jäännöstä.
Capitol-kukkulalta raportoi Abigail Robertson, CBN News.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Tätä kirjaa kirjoittaessani koin olevani niin ihmeellisen asian äärellä, -
että se täytyy saattaa kaikkien ulottuville, -
jotka on täytetty elävän Jumalan Hengellä.
Pat Robertsonin uutuuskirja "The Power of the Holy Spirit in You".
Mikään ei ole meille mahdotonta Pyhän Hengen voimassa.
Kirjassa Pat selittää Pyhän Hengen työtä Raamatussa -
ja kertoo, miten Henki toimii uskovissa tänään.
Ihailen voimaa. jonka Jumala omilleen antaa, -
kun tajuamme, että Jumalan Henki kulkee edellämme kuin väkevä soturi -
ja ettei yksikään vihollinen kestä edessämme.
Hanki kirja ja opi, miten voit saada Pyhän Hengen voiman elämääsi.
Soita heti tai käy osoitteessa cbn.com.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lopuksi tahdomme kunnioittaa -
erään CBN News -perheelle tärkeän henkilön muistoa.
Jumala, tahtoo tavoittaa. Donna, rukoilepa.
Suurempi on Hän, joka meissä on, kuin se, joka on maailmassa.
Jumala, olet suurempi.
Donna Russell oli uutistiimin kantava voima siitä asti, kun hän tuli v. 2006.
Hän toi hymyä ja iloa kaikkiin toimiinsa -
verkkosivuista CBN-uutiskanavan perustamiseen.
Hänet tunteneet kuvailivat häntä sydämelliseksi ja ystävälliseksi -
sekä todelliseksi ystäväksi Kristuksessa, -
joka rukoili aina muiden puolesta. Donna kuoli koronatautiin.
Meille, aviomies Charlesille sekä ystäville ja sukulaisille -
oli suuri rikkaus tuntea hänet. Hän on aina muistoissamme.
Donna Russell, meillä on sinua kova ikävä. - Niin on.
Tässä kaikki tältä viikolta.
Koko tiimin puolesta, näkemiin, Jumalan siunausta ja hyviä vointeja.
Suomennos: Marianne Tenetz